**Pepco с нови, по-ниски цени на основни продукти**

*Проектът „Цени като никога досега!“ стартира в популярната верига магазини*

**Pepco изненада своите клиенти с намалени цени на няколко продуктови линии от основното си портфолио, включително дрехи за деца и възрастни, бельо, прибори за хранене, кърпи, свещи и други популярни стоки за дома. Отстъпките в цените варират от няколко до над тридесет процента в сравнение с миналата година.**

Въпреки че инфлацията все още влияе на всички, през този сезон в Pepco ще плащаме много по-малко за още повече продукти, отколкото през миналата година\*. Така например, популярните сред момчетата суитшърти вече са със 7 лeвa по-евтини и струват 10 вместо 17 лева, а любимите на момичетата спортни панталони са намалени от 10 на 8 лева. Отстъпките включват няколко десетки продукта от офертата за текстил, сред които тениски, бельо и нощници, както и над 20 продукта от списъка с домашни потреби. Част от тях са чаши, които сега струват с 1,50 лв. по-малко, одеяло 130х170 см, намалено от 10 на 8 лева, както и кърпи, които са с намаление в цената с 1 лев в сравнение с миналия сезон.

По-евтините стоки могат да бъдат открити на рафтовете със специален етикет „Цена като никога досега!“. Промените са в отговор на нуждите на клиентите на Pepco, които все още се борят с последиците от инфлацията през последните няколко години. Популярната верига за стоки на дребно въведе промените, за да осигури най-високо ниво на удовлетвореност сред своите клиенти, така че те да могат да спестяват, без да правят компромис с качеството на продуктите.

*„Мисията на Pepco е ясна и целенасочена. Ние се стремим и сме пазарен лидер в предоставянето на продукти на ниски цени, които да направят живота на клиентите ни по-приятен. Именно затова въведохме нови, по-ниски цени на дрехите и домакинските стоки. Искаме всеки, който влезе в магазин на Pepco, да е уверен, че продуктите, които купува, са с високо качество и на отлична цена, без да губи време да търси други оферти“, споделя Ирена Тодорова, Регионален маркетинг мениджър, Pepco Bulgaria.*

Поставянето на клиентите и техните нужди на преден план във всичко, което прави, както и ненадминатият мащаб на дейността на Pepco, позволяват на компанията да се развива динамично, да разширява портфолиото си и редовно да адаптира офертите спрямо нуждите на местните потребители. Целта на Pepco e да запълни рафтовете с все по-вълнуващи продукти, достъпни за всеки, който ги пожелае. Техният брой е изключително голям, тъй като във всеки магазин има 530 категории, което общо достига 13 000 продукта. Офертите редовно се обновяват и оптимизират с над 130 нови колекции всеки сезон.

\*В сравнение с редовните цени на продуктите, продавани през 2023 г.

\*\*\*

**За Pepco Group**

Pepco Group е основана през 2015 г. и се състои от големи вериги за търговия на дребно, а именно Pepco, Dealz и Poundland, които си сътрудничат с PGS - глобален доставчик. Към момента Pepco Group има над 4800 магазина в 20 държави, в които работят около 47 000 души.

**За Pepco**

Pepco е един от най-големите търговци на дребно в Европа, който предлага дрехи, продукти за дома, детско облекло и аксесоари на атрактивни цени и с добро качество. Към портфолиото си компанията добавя и храни, напитки, продукти за почистване и лична хигиена на конкурентни цени. След 20 години непрекъснат растеж, днес Pepco обслужва милиони клиенти в цяла Европа с над 30 милиона транзакции месечно. В компанията работят около 30 000 души и тя управлява повече от 3700 магазина в 18 европейски държави.

***Контакт за медиите:***

*Ирена Тодорова, Regional Marketing Manager*

*Мейл:* *itodorova@pepco.eu*